கன்னியாஸ்திரிக்கு முத்தம் கொடுத்த பாதிரி: சென்னை, பரங்கிமலை பகுதியில், செயின்ட் பேட்ரிக் சர்ச்[1] என்ற, கிறிஸ்தவ தேவாலயம் உள்ளது[2]. இத்தேவாலயத்தின் கட்டுப்பாட்டில் பிரபல தனியார் பள்ளி இயங்கி வருகிறது. இப்பள்ளியில் ஆயிரத்துக்கும் மேற்பட்ட மாணவ, மாணவிகள் படித்து வருகின்றனர். பிரபலமான பள்ளி என்பதால் பெரிய பணக்காரர்களின் குழந்தைகள்தான் படித்து வருகின்றனர். இங்கு இடம் கிடைப்பதே மிக அரிது. அங்குள்ள, பாதிரியார் கிறிஸ்துராஜும், ஒரு கன்னியாஸ்திரியும் நெருக்கமாக இருப்பது போன்ற புகைப்படம், சமூகவலை தளங்களில், பரவி வருகிறது[3]. அங்குள்ள பள்ளியில், பாதிரியார் கிறிஸ்துராஜ், தாளாளராகவும்; அந்த கன்னியாஸ்திரி, ஆசிரியையாகவும் பணி புரிகின்றனர். அவர்கள் இருவரும் முத்தமிட்டு கொள்வது போன்ற படம் மற்றும் செல்பி படங்கள், சமூக வலைதளங்களில் பரவி வருகிறது. இந்த புகைப்படம் குறித்த உண்மை தன்மையை, ஆலய மறை மாவட்ட நிர்வாகம் விசாரித்து வருகிறது. இந்த புகைப்படம், தேவாலய பக்தர்கள் மற்றும் பள்ளி மாணவர்கள், பெற்றோர் இடையே பரபரப்பை ஏற்படுத்தி உள்ளது. இதற்கிடையே, அவர்களின் நெருக்கமான படத்தோடு, குரங்கு முத்தமிட்டு கொள்வது போன்ற படங்களை இணைத்து, சிலர், சமூக வலைதளங்களில், ‘மீம்ஸ்’ வெளியிட்டுள்ளனர்[4].